《题余干县干越亭》
宋代·李孝先

吴越犹干地要冲，树亭危岸势凭空。
春潭倒影黄昏月，古木喧声白昼风。
鸥鹭惯来窥燕席，烟云无着护帘栊。
凄凉故国多迁变，独有溪山在望中。

作者简介：宋宁国府宣城人，字价叔，一作介叔。李含章孙。以荫补太庙斋郎。历虞部员外郎，改朝散郎，通判池、杭二州。力学好修，所交皆当世名士。诗篆琴棋，并登妙品。有《柯山集》。